Nr. 20418/14.05.2024

**REFERAT DE APROBARE**

**la Proiectul de hotărâre** **privind aprobarea situaţiilor financiare la data de 31.12.2023 ale societății Pază şi Protecţie Cluj S.R.L**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
|  În temeiul dispoziţiilor Legii nr. 31/1990 privind societățile, republicată, cu modificările și completările ulterioare, articolului 92 din O.U.G. nr. 57/2019 privind Codul Administrativ cu modificările şi completările ulterioare, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean.  În baza dispoziţiilor articolului 173 alin. (1) lit.a) și alin (2) lit. d) din din O.U.G. nr. 57/2019 privind Codul Administrativ cu modificările şi completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii. |
| * 1. **Cerinţe care reclamă oportunitatea actului administrativ:**
 |
|  În conformitate cu prevederile Legii contabilităţii nr. 82/1991, republicată, cu modificările şi completările ulterioare, şi ale Ordinului Ministrului Finanţelor Publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidat cu modificările şi completările ulterioare, societatea Pază şi Protecţie Cluj S.R.L. a întocmit situaţiile financiare la 31.12.2023 pe care le prezintă Consiliului Judeţean Cluj pentru aprobare cu adresa nr. 19703/08.05.2024.Conform art.111 alin.(2) pct. din Legea privind societățile nr. 31/1990 republicată, cu modificările și completările ulterioare:*În afară de dezbaterea altor probleme înscrise la ordinea de zi, adunarea generală este obligată:**a) Să discute, să aprobe sau să modifice situațiile financiare anuale, pe baza rapoartelor prezentate de consiliul de administrație, respectiv de directorat și de consiliul de supraveghere, de cenzori sau, după caz, de auditorul financiar, și să fixeze dividendul.*  |
| 1. **Schimbări preconizate:**
 |
| Situatiile financiare anuale oferă o imagine fidelă a patrimoniului intreprinderii, precum și a profitului sau pierderii și fluxurilor de trezorerie ale acesteia pentru respectivul exercitiu financiar.Întreprinderile publice au obligația să întocmească și să depună situațiile financiare anuale la unitățile teritoriale ale Ministerului Finanțelor, în condițiile legii. |
| **Secțiunea a 2-a - Impactul socio-economic:**  |
| Obiectivul situaţiilor financiare anuale îl constituie furnizarea de informaţii despre poziţia financiară, performanţa financiară şi fluxurile de trezorerie ale unei entităţi, în scopul utilizării acestor informaţii de către utilizatorii interni şi externi, în vederea fundamentării unor decizii economice. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Prezentul proiect de hotărâre are impact financiar asupra bugetului judeţului. Având în vedere rezultatul estimat a fi realizat, vor fi afectate veniturile bugetului județului realizate din încasarea vărsămintelor/dividendelor de la intreprinderile publice aflate în subordinea, autoritatea, coordonarea Consiliului Județean Cluj. |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Datele şi informaţiile cuprinse în anexele Proiectului de hotărâre al Consiliului Județean precum și în anexa la Referatul de aprobare al acestuia, care au ca obiect aprobarea situaţiilor financiare la operatorii economici la care acesta este acţionar unic ori majoritar au caracter confidenţial şi se încadrează în prevederile art. 12 alin. (1) lit. c) din Legea nr. 544 din 12 octombrie 2001, actualizată, privind liberul acces la informaţiile de interes public, respectiv conţin informaţii privind activităţi comerciale sau financiare, iar publicitatea acestora ar aduce atingere dreptului de proprietate intelectuală ori industrială, precum şi principiului concurenţei loiale, potrivit legii, **cu excepția Anexei nr. 2, partea 1.** |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| În urma aprobării situațiilor financiare la 31.12.2023, acestea vor fi transmise Agenției Naționale de Administrare Fiscală și Agenţiei pentru Monitorizarea şi Evaluarea Performanţelor Întreprinderilor Publice de către societatea Pază și Protecție Cluj S.R.L., conform prevederilor art. 47 alin. (2) coroborat cu dispozițiile art. 57^1 din O.U.G. 109/2011 privind guvernanța corporativă a întreprinderilor publice, cu modificările şi completările ulterioare. |
| **Secțiunea a 6-a – Anexe la referatul de aprobare:** |
| 1. Adresa societății Pază și Protecție Cluj S.R.L. nr. 388/08.05.2024, înregistrată la Consiliul Județean Cluj cu nr. 19703/08.05.2024;
2. Raportul administratorului cu privire la situaţia economico-financiară a societății Pază și Protecție Cluj S.R.L. pe anul 2023;
3. Raportul auditorului financiar independent pe anul 2023.
 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind** **aprobarea situaţiilor financiare la data de 31.12.2023 ale**

**societății Pază şi Protecţie Cluj S.R.L**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din…. ...... privind aprobarea situaţiilor financiare la data de 31.12.2023 ale societății Pază şi Protecţie Cluj S.R.L. propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 20418/14.05.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 20419/14.05.2024 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ţinând cont de:**

* Adresa societății Pază și Protecție Cluj S.R.L. nr. 388/08.05.2024, înregistrată la Consiliul Județean Cluj cu nr. 19703/08.05.2024;
* Decizia administratorului Pază și Protecție Cluj S.R.L. nr. 2859/17.04.2024 privind aprobarea politicilor contabile;
* Decizia administratorului Pază și Protecție Cluj S.R.L. nr. 2860/17.04.2024 privind aprobarea situațiilor financiare pe anul 2023;

**Luând în considerare** prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată.

**În conformitate cu prevederile:**

* art. 173 alin. (1) lit. a) și alin. (2) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Legii contabilităţii nr. 82/1991, republicată, cu modificările şi completările ulterioare;
* Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;
* Ordinului Ministrului Finanţelor Publice nr. 1802 din 29 decembrie 2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare;
* Ordinului Ministrului Finanţelor nr. 5.394 din 15 decembrie 2023 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art.1.** Se aprobă Raportul administratorului societății Pază și Protecție Cluj S.R.L. cu privire la situaţia economico-financiară a societății pe anul 2023, cuprins în **anexa nr.1** care face parte integrantă din prezenta hotărâre.

**Art.2.** Se aprobă situaţiile financiare la data de 31.12.2023 ale societății Pază şi Protecţie Cluj S.R.L. care cuprind: bilanţul, contul de profit şi pierdere, date informative, situaţia activelor imobilizate, politici contabile și note explicative, situația modificărilor capitalului propriu, situația fluxurilor de numerar, cuprinse în **anexa nr. 2** care face parte integrantă din prezenta hotărâre.

**Art.3.** Se ia act de Raportul anual privind remunerația și alte avantaje acordate administratorului în anul 2023, precum și de Raportul auditorului financiar independent pe anul 2023.

**Art.4.** Prezenta hotărâre ține loc de hotărâre a acționarului unic al societății Pază și Protecție Cluj S.R.L., conform art. 191 din Legea nr. 31/1990 privind societățile, republicată, cu modificările și completările ulterioare, având în vedere că Județul Cluj, prin Consiliul Județean Cluj, deține calitatea de acționar unic la această societate.

**Art.5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe Resurse Umane și societatea Pază şi Protecţie Cluj S.R.L.

**Art.6.** Prezenta hotărâre se comunică Direcţiei Generale Buget, Finanţe, Resurse Umane, societății Pază şi Protecţie Cluj S.R.L., precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 20419/14.05.2024

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind aprobarea situaţiilor financiare la data de 31.12.2023 ale societății Pază şi Protecţie Cluj S.R.L |
| **Compartiment de resort:** | DGBFRUServiciul Resurse Umane, Guvernanță Corporativă |
| **Secțiunea 1 – Documentare și analiză:**  |
| Documentele incidente în cazul acestui proiect de hotărâre sunt: - Legea privind societăţile nr. 31/1990, republicată, cu modificările şi completările ulterioare;- Legea Contabilității nr. 82/1991, republicată, cu modificările și completările ulterioare;-Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;- Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;- Ordinul Ministrului Finanţelor Publice nr. 1802 din 29 decembrie 2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare; -Ordinul Ministrului Finanţelor nr. 5.394 din 15 decembrie 2023 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor.Prin proiectul de hotărâre analizat se respectă și se pun în aplicare prevederile/normele aplicabile domeniului reglementat. |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| În conformitate cu prevederile Legii contabilității nr. 82/1991, republicată, cu modificările și completările ulterioare și ale Ordinului Ministerului Finanțelor Publice nr. 1802/2014 pentru aprobarea Reglementărilor contabile privind situațiile financiare anuale individuale și situațiile financiare anuale consolidate cu modificările și completările ulterioare, societatea Pază și Protecție Cluj S.R.L. a întocmit situațiile financiare la 31.12.2023 pe care le prezintă Consiliului Județean Cluj pentru aprobare cu adresa 19703/08.05.2024.Din analiza situaţiilor financiare şi a notelor explicative prezentate rezultă că la finele anului 2023 societatea avea înregistrate active imobilizate în sumă de 12.066 lei care sunt formate din: imobilizări corporale în sumă de 9.847 lei şi imobilizări financiare în sumă de 2.219 lei.Creanţele înregistrate, în sumă de 157.068 lei, reprezintă: creanțe comerciale în sumă de 97.285 lei, și alte creanțe în sumă de 59.783 lei. Datoriile societăţii la data de 31.12.2023 sunt în valoare de 5.243.364 lei, în creștere față de suma de 4.451.811, înregistrată la finele anului 2022. Datoriile cu termen de plată sub un an sunt în sumă de 301.214 lei și reprezintă datorii comerciale în sumă de 3.583 lei, datorii în legătură cu personalul şi conturi asimilate în sumă de 145.570 lei și datorii în legătură cu bugetul asigurărilor sociale și bugetul statului în sumă de 152.061 lei. Datoriile cu termen de plată mai mare de un an sunt în sumă de 4.942.150 lei reprezentând datorii în legătură cu bugetul asigurărilor sociale și bugetul statului.Cifra de afaceri netă realizată în anul 2023 a crescut față de anul 2022, respectiv de la 1.754.346 lei, la 2.049.783 lei.La încheierea exerciţiului financiar, societatea Pază și Protecție Cluj S.R.L. înregistrează pierdere netă în sumă de - 763.342 lei.Situaţiile financiare au fost auditate de un auditor financiar statutar autorizat care a întocmit Raportul asupra situaţiilor financiare la 31.12.2023, fără rezerve.  |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):**  |
| Prezentul proiect de hotărâre are impact financiar asupra bugetului judeţului. Având în vedere rezultatul negativ realizat, vor fi afectate veniturile bugetului județului realizate din încasarea vărsămintelor/dividendelor de la intreprinderile publice aflate în subordinea, autoritatea, coordonarea Consiliului Județean Cluj, respectiv nu se vor încasa dividende de la societatea Pază și Protecție Cluj S.R.L.În urma aprobării situațiilor financiare la 31.12.2023, acestea vor fi transmise Agenției Naționale de Administrare Fiscală de către societatea Pază și Protecție Cluj S.R.L. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește /** nu îndeplinește cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director General | Lăcrimioara Huldușan |  |  |
| Verificat: Șef serviciu | Corina Mocan |  |  |
| Elaborat: Consilier | Ciprian Leonte |  |  |

|  |
| --- |
| **CIRCUIT PROIECT DE HOTĂRÂRE****privind aprobarea situaţiilor financiare la data de 31.12.2023 ale societății Pază şi Protecţie Cluj S.R.L** |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget Finanțe Resurse Umane/ Serviciul Resurse Umane, Guvernanță Corporativă | 16.05.2024 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Anca Rusu |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |